Ministerstva vnútra Slovenskej republiky

sekcia ekonomiky Ministerstva vnútra Slovenskej republiky

odbor hospodárskeho zabezpečenia

Košická 47, 812 72 Bratislava

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č. p. : SE-OHZ3-2022/003829-006

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, sekcia ekonomiky, odbor hospodárskeho zabezpečenia,

Adresa: Košická 47, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Janette Zajacová

Telefón: 0961054093

E-mail: janette.zajacova@minv.sk

URL zverejnenej zákazky: https://josephine.proebiz.com/sk/tender/25336/summary5

###

### II. Opis

Názov zákazky:

Nákup kalorimetra a viskozimetra

Druh zákazky: tovar

Spoločný slovník obstarávania (CPV): 38418000-8 – Kalorimeter

 38425200-2 - Viskozimeter

Rozdelenie predmetu zákazky na časti:

Zákazka je rozdelená na časti, na časť A a časť B. Každá časť sa bude hodnotiť osobitne, môžu byť aj dvaja víťazi.

Hlavné miesto poskytovania služieb:

Ministerstvo vnútra Slovenskej republiky – Ministerstvo vnútra SR, Košická 47, Bratislava

Termín splnenia zákazky:

30. 11. 2022

Opis predmetu zákazky:

Špecifikácia predmetu zákazky je uvedená v prílohe č. 1.

 V cene zákazky sú zahrnuté aj dopravné náklady súvisiace s dodaním tovaru na miesto plnenia. Cena musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní.

### III. predpokladaná hodnota zákazky:

### Predpokladaná hodnota zákazky je maximálne 73 975,00 EUR bez DPH za celý predmet zákazky.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 12.08.2022

Čas: 12.00 h

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### V. Podmienky účasti

Súčasťou ponuky uchádzača musí byť v zmysle § 14 zákona č. 18/2018 Z.z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe tejto výzvy) a vyhlásenie, že v súlade s § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

### Uchádzač na preukázanie technických parametrov predloží technický list zariadení, uvedie značku a typové označenie.

###

### VI. Kritériá vyhodnotenia ponúk

Kritériom na vyhodnotenie cenových ponúk je najnižšia cena za celý predmet zákazky bez DPH. Na základe výsledku vyhodnotenia ponúk bude určený úspešný uchádzač. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk“)

### VII. Podmienky týkajúce sa zmluvy

Výsledkom verejného obstarávania bude objednávka. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky“).

### VIII: DOPLŇUJÚCE INFORMÁCIE:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

 Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa ..........................

 ..................................

 Ing. Martina Hrnčiarová

Príloha č. 1

**Opis predmetu zákazky**

**Predmet zákazky**: Nákup kalorimetra a viskozimetra. Zákazka je rozdelená na dve časti (časť A a časť B), každá časť sa bude hodnotiť samostatne.

**Miesto plnenia**: Ministerstvo vnútra SR, Košická 47, 812 72 Bratislava

Časť A: Kalorimeter

Špecifikácia:

* automatické zapaľovanie,
* automatické plnenie kalorimetrickej bomby kyslíkom,
* automatické plnenie a vyprázdňovanie vody z vnútornej nádoby,
* RFID technológia pre automatickú identifikáciu bomby,
* RFID systém - automatické rozoznanie rozkladnej nádoby,

 nový tvar a konštrukcia rozkladnej nádoby umožňuje rýchle a ľahké upevnenie vzorky,

 konicky tvarovaná hlava rozkladnej nádoby, tenšia stena nádoby umožňuje rýchlejší

 ohrev, čím sa skráti čas merania,

* ovládanie cez dotykovú obrazovku,
* možnosť výberu z troch teplotných režimov: 22°C, 25°C, 30 °C v každom meracom móde - adiabatický, izoperibolický, dynamický,
* Ethernet interface pre správu údajov cez FTP protokol, alebo zapojenie do siete

 možnosť práce s chladičom,

* SD karta pre jednoduchšiu správu údajov, možnosť výberu meracej metódy adiabatická, izoperibolická alebo dynamická automatické spracovanie údajov, tlač protokolov cez tlačiareň pripojenú priamo k prístroju (voliteľné),
* zobrazenie a výpočet korekcií podľa celosvetovo používaných štandardov dodávka sa skladá z riadiacej jednotky, meracej jednotky, rozkladnej nádoby, chladiaceho systému,
* systém spĺňa nasledovné štandardy: DIN 51900, ASTM D240, EN ISO 1928, ASTM D4809, ASTM 1989, ASTM D 5468, ASTM E711, GB/T 213-2009, EN 14582 a ďalšie.

**Systém by mal byť zostavený z nasledovných komponentov:**

Riadiaca a meracia jednotka

Kalorimetrická bomba (rozkladná nádoba)

Chladiaci termostat



Ilustračný obrázok

Časť B: Viskozimeter

Špecifikácia:

Viskozimeter musí byť rotačný, pre pseudoplastické kvapaliny podľa normy EN ISO 3219, vykonávanie akreditovaných skúšok hasiacich látok podľa STN EN 1568-1-4/2019,

* rýchlosť od 0-17/ min.,
* krútiaci moment od 0-10 mNm,
* šmykové napätie 0-75 Pa,
* šmyková rýchlosť 0- 600 / s,
* rozsah merania viskozity 0,006 – 300 Pas,
* teplotný rozsah 0 - 10° C.



Ilustračný obrázok

Časť A

|  |  |  |  |  |
| --- | --- | --- | --- | --- |
| Názov | Predpokladaný počet | Cena bez DPH | Sadzba DPH | Cena s DPH |
| Kalorimeter  | 1 |  |  |  |

Časť B

|  |  |  |  |  |
| --- | --- | --- | --- | --- |
| Názov | Predpokladaný počet | Cena bez DPH | Sadzba DPH | Cena s DPH |
| Viskozimeter | 1 |  |  |  |